La Terrassa d’Estiu de Burjassot tanca les seues portes amb més de 6.000 espectadors
2025-07-24

La Terrassa d’Estiu de Burjassot tancava les seues portes el primer cap de setmana de setembre amb la projecció de la pel·lícula espanyola Cuerpo de Élite; projecció que reunia en l’Auditori de la Casa de Cultura a 539 espectadors que van gaudir amb aquesta gran comèdia espanyola.

Aquesta destacada xifra d’espectadors s’uneix a les de la resta de pel·lícules que s’han projectat al llarg de l’estiu en la Terrassa de Burjassot i que, en total, han suposat més de 6.000 espectadors que han gaudit d’alguna de les 10 pel·lícules que s’han programat aquest estiu. Una xifra que posa de manifest la gran qualitat de la programació cinematogràfica estival que l’Ajuntament de Burjassot ofereix als seus ciutadans.

Amb una mitjana de més de 600 espectadors per pel·lícula i de més de 200 per sessió, el públic burjassoter ha gaudit d’estrenes com Buscando a Dory, amb 951 espectadors, Ice Age 5, amb 818 espectadors, Cazafantasmas, Peter y el Dragón o Cuerpo de Élite, entre unes altres. Cal destacar la projecció de la divertidíssima Mascotas que, en els tres dies de projecció, va sumar un total de 1.243 espectadors.

Després del període estival, el cinema ja ha tornat al Centre Cultural Tívoli en el qual ja s’ha pogut gaudir de la projecció de pel·lícules com Kubo y las dos cuerdas mágicas, El Principito i Tarde para la ira. Pel·lícules que han a passat el testimoni a Bridget Jones’ Baby, Robinson, una aventura tropical, El pincell mágico i El futuro ya no es el que era, que es projectaran l’últim cap de setmana de setembre i el primer d’octubre, respectivament.